อายุ19ปี ฝังยาคุมกำเนิดได้ไหมคะ ใช่ประกันสังคมได้ไหม แล้วมีผลอะไรรึเปล่าคะ
สวัสดีค่ะ หากจะมีเพศสัมพันธ์บ่อยๆ และยังไม่พร้อมที่จะตั้งครรภ์ และคาดว่าจะยังไม่มีลูกในช่วง 3-5 ปีนี้ ก็สามารถที่จะไปฝังยาคุมกำเนิดได้ โดยสามารถไปรับบริการยังโรงพยาบาลที่ได้เลือกใช้สิทธิประกันสังคมไว้ได้ค่ะ โดยสิทธิแล้ว ผู้ใช้ประกันสังคม สามารถรับบริการคุมกำเนิดและวางแผนครอบครัวได้ โดยไม่ต้องเสียค่าใช้จ่ายค่ะ อย่างไรก็ตาม แนะนำควรสอบถามยังโรงพยาบาลที่จะไปรับบริการก่อน เพราะแต่ละโรงพยาบาลอาจมีศักยภาพในการให้บริการไม่เหมือนกันค่ะ